การพัฒนาความสามารถของผู้ปกครองในการปรับพฤติกรรมเด็กออทิสติก โดยการปรึกษากลุ่มตามทฤษฎีพฤติกรรมนิยม
The Developing Competency of Parents in Behavior Modificaion of Autism Children by Groups Counseling Behavior Theory
เด็กออทิสติก -- การดูแลโดยผู้ปกครอง
การให้คำปรึกษากลุ่ม -- ทฤษฎีพฤติกรรมนิยม
การปรับพฤติกรรม -- เด็กที่มีความต้องการพิเศษ
การวิจัยนี้ เป็นการวิจัยกึ่งทดลอง โดยมีวัตถุประสงค์เพื่อ 1) เปรียบเทียบความสามารถ ของผู้ปกครองในการปรับพฤติกรรมเด็กออทิสติกกลุ่มทดลองที่ได้รับการปรึกษากลุ่มตามทฤษฎี พฤติกรรมนิยม ก่อนการทดลอง และหลังการทดลอง และ 2) เปรียบเทียบความสามารถของ ผู้ปกครองในการปรับพฤติกรรมเด็กออทิสติกระหว่าง กลุ่มทดลอง ที่ได้รับการปรึกษากลุ่มตามทฤษฎี พฤติกรรมนิยมกับกลุ่มควบคุม ที่ได้รับการดูแลตามระบบปกติของโรงเรียน ก่อนการทดลองและหลังการทดลอง โดยเลือกกลุ่มตัวอย่างแบบเฉพาะเจาะจง จำนวน 14 คน สมัครใจยินดีลงนามเข้าร่วมการวิจัย แล้วใช้วิธีการสุ่มอย่างง่าย แบ่งเป็น 2 กลุ่ม กลุ่มละ 7 คน โดยกำหนดให้เป็นกลุ่มควบคุมและกลุ่มทดลอง โดยกลุ่มทดลองได้เข้าร่วมการปรึกษากลุ่มและกลุ่มควบคุมได้รับการดูแลตามระบบ ปกติของโรงเรียน เครื่องมือที่ใช้ในการวิจัยประกอบด้วย 1) แบบวัดความสามารถของผู้ปกครอง ในการปรับพฤติกรรมเด็กออทิสติกมีค่าความเชื่อมั่น (Reliability) เท่ากับ 0.96 และ 2) การปรึกษากลุ่มตามทฤษฎีพฤติกรรมนิยม ในการพัฒนาความสามารถของผู้ปกครองในการปรับพฤติกรรม เด็กออทิสติกมีค่าดัชนีความสอดคล้อง (Item Objective Congruence : IOC) อยู่ระหว่าง 0.67-1.00 การวิเคราะห์ข้อมูลเชิงปริมาณใช้สถิติบรรยาย ซึ่งได้แก่ ค่าเฉลี่ย ส่วนเบี่ยงเบนมาตรฐาน และเปรียบเทียบค่าเฉลี่ยความสามารถของผู้ปกครองในการปรับพฤติกรรมเด็กออทิสติก กลุ่มทดลอง ก่อนการทดลองและหลังการทดลอง โดยใช้สถิติ Wilcoxon signed rank test เปรียบเทียบค่าเฉลี่ย ความสามารถของผู้ปกครองในการปรับพฤติกรรมเด็กออทิสติก ระหว่างกลุ่มทดลองที่ได้รับ การปรึกษากลุ่มตามทฤษฎีพฤติกรรมนิยมและกลุ่มควบคุมที่ได้รับการดูแลตามปกติ โดยใช้สถิติ Mann-Whitney U test ผลการวิจัยพบว่า 1. ความสามารถของผู้ปกครองในการปรับพฤติกรรมเด็กออทิสติกกลุ่มทดลองที่ได้รับ การปรึกษากลุ่มตามทฤษฎีพฤติกรรมนิยม ก่อนการทดลองและหลังการทดลอง เพิ่มขึ้นกว่าก่อนได้รับ การปรึกษากลุ่มอย่างมีนัยสำคัญทางสถิติที่ระดับ 0.05 2. ผู้ปกครองเด็กออทิสติกกลุ่มทดลองที่ได้รับการปรึกษากลุ่มตามทฤษฎีพฤติกรรมนิยม มีความสามารถในการปรับพฤติกรรมเด็กออทิสติกเพิ่มขึ้นกว่าผู้ปกครองเด็กออทิสติกกลุ่มควบคุม แตกต่างกันอย่างมีนัยสำคัญทางสถิติที่ระดับ 0.01 คำสำคัญ: การปรึกษากลุ่มตามทฤษฎีพฤติกรรมนิยม ความสามารถในการปรับพฤติกรรม เด็กออทิสติก ผู้ปกครองเด็กออทิสติก
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
กาญจนา สุทธิเนียม
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
วิทยาศาสตรมหาบัณฑิต
สาขาวิชาจิตวิทยาการปรึกษา